De rigeste danskere betaler 214 milliarder i skat

Ifølge nye beregninger fra tænketanken Cepos betaler de rigeste 10 pct. af danskerne næsten en tredjedel af alle skatter og afgifter. I alt bidrager gruppen med 214 mia. kr. om året svarende til statens samlede udgifter til SU, folkepension, dagpenge, sygedagpenge og kontanthjælp. De rigeste danskere har intet at skamme sig over, mener skatteminister Karsten Lauritzen (V), mens de røde partier frygter øget ulighed, hvis topskatten sænkes i efteråret.